b'\n_START_ARTICLE_\nS\xc3\xa8te\n_START_SECTION_\nNimen etymologia\n_START_PARAGRAPH_\nVuoteen 1927 saakka S\xc3\xa8te vaihtoi useamman kerran nime\xc3\xa4\xc3\xa4n. Nimen etymolgian jotkut johtavat hepreasta, toiset vakuuttavat sen olevan kelttil\xc3\xa4inen. Er\xc3\xa4\xc3\xa4n koulukunnan mukaan nimi oli kreikankielist\xc3\xa4 perua. Yksimielisyys kuitenkin n\xc3\xa4iden kaikkien kesken vallitsee siit\xc3\xa4, ett\xc3\xa4 nimen taustalla on voimakkaana esiin pist\xc3\xa4v\xc3\xa4 vuosi kaupungin ymp\xc3\xa4rist\xc3\xb6ss\xc3\xa4. Nimi oli keskiajalla muodossa Seta, ja 1500-luvulla se muuttui muotoihin Ceta ja Cetia. Kun Montmorencyn herttua 1500-luvulla rakensi kaupunkiin mahtavat ymp\xc3\xa4rysmuurit, kaupunki sai nimekseen Montmerencette. Ranskan kuningas Ludvig XIV k\xc3\xa4ytti asiakirjoissaan kaupungista vaihdellen nimi\xc3\xa4 S\xc3\xa8te, mutta my\xc3\xb6s Sette ja Cette. _NEWLINE_1700-luvun alkupuolella nimest\xc3\xa4 Cette tuli kaupungin virallinen nimi. Se ei kuitenkaan est\xc3\xa4nyt kirjailijoita ja muista k\xc3\xa4ytt\xc3\xa4m\xc3\xa4st\xc3\xa4 my\xc3\xb6s muita nimityksi\xc3\xa4._NEWLINE_Kaupunginvaltuusto p\xc3\xa4\xc3\xa4tti 23. lokakuuta 1793, ett\xc3\xa4 kunnan virallinen nimi on vastedes S\xc3\xa8te, koska nimi Cette voitiin sekoittaa samalla lailla kirjoitettavan pronominiin. Jo muutamaa vuotta my\xc3\xb6hemmin nimi Cette oli kuitenkin j\xc3\xa4lleen k\xc3\xa4yt\xc3\xb6ss\xc3\xa4, ja vaihtelua jatkui aina vuoteen 1927 saakka, jolloin p\xc3\xa4\xc3\xa4tettiin nimen palauttamisesta muotoon S\xc3\xa8te perusteena l\xc3\xa4hinn\xc3\xa4 vuoden 1793 p\xc3\xa4\xc3\xa4t\xc3\xb6kset. Nimenmuutos vahvistettiin Ranskan hallituksen antamalla asetuksella 20. tammikuuta 1928.'